CELEX: 31973D0402
Language: el
Date: 1973-11-22 00:00:00
Title: 73/402/ΕΟΚ: Απόφαση του Συμβουλίου της 22ας Νοεμβρίου 1973 περί τροποποιήσεως της αποφάσεως της 21ης Μαρτίου 1962 «περί καθιερώσεως διαδικασίας προηγουμένης εξετάσεως και διαβουλεύσεως για ορισμένες νομοθετικές, κανονιστικές ή διοικητικές διατάξεις τις οποίες πρόκειται να θεσπίσουν μελλοντικώς τα κράτη μέλη στον τομέα των μεταφορών»

Avis juridique important

|

31973D0402

73/402/ΕΟΚ: Απόφαση του Συμβουλίου της 22ας Νοεμβρίου 1973 περί τροποποιήσεως της αποφάσεως της 21ης Μαρτίου 1962 «περί καθιερώσεως διαδικασίας προηγουμένης εξετάσεως και διαβουλεύσεως για ορισμένες νομοθετικές, κανονιστικές ή διοικητικές διατάξεις τις οποίες πρόκειται να θεσπίσουν μελλοντικώς τα κράτη μέλη στον τομέα των μεταφορών»  

Επίσημη Εφημερίδα αριθ. L 347 της 17/12/1973 σ. 0048 - 0049 Φινλανδική ειδική έκδοση: Κεφάλαιο 7 τόμος 1 σ. 0153  Ελληνική ειδική έκδοση: Κεφάλαιο 07 τόμος 1 σ. 0220  Σουηδική ειδική έκδοση: Κεφάλαιο 7 τόμος 1 σ. 0153  Ισπανική ειδική έκδοση: Κεφάλαιο 07 τόμος 2 σ. 0010  Πορτογαλική ειδική έκδοση : Κεφάλαιο 07 τόμος 2 σ. 0010 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Νοεμβρίου 1973 περί τροποποιήσεως της αποφάσεως της 21ης Μαρτίου 1962 "περί καθιερώσεως διαδικασίας προηγουμένης εξετάσεως και διαβουλεύσεως για ορισμένες νομοθετικές, κανονιστικές ή διοικητικές διατάξεις τις οποίες  πρόκειται να θεσπίσουν μελλοντικώς τα Κράτη μέλη στον τομέα των μεταφορών"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 75,  την πρόταση της Επιτροπής,  τη γνώμη της Συνελεύσεως,  τη γνώμη της Οικονομικής και Κοινωνικής Επιτροπής,  Εκτιμώντας:  ότι για την πραγματοποίηση των στόχων της συνθήκης στο πλαίσιο κοινής πολιτικής μεταφορών, η απόφαση του Συμβουλίου της 21ης Μαρτίου 1962(1) καθιέρωσε διαδικασία προηγουμένης εξετάσεως και διαβουλεύσεως για ορισμένες νομοθετικές, κανονιστικές ή  διοικητικές διατάξεις τις οποίες πρόκειται να θεσπίσουν τα Κράτη μέλη στον τομέα των σιδηροδρομικών, οδικών η εσωτερικών πλωτών μεταφορών- ότι κατ' εφαρμογή της αποφάσεως αυτής, η Επιτροπή οφείλει να απευθύνει γνώμη ή σύσταση προς το Κράτος μέλος με το οποίο είχε διαβουλεύσεις σχετικά με τις διατάξεις τις οποίες πρόκειται αυτό να θεσπίσει μελλοντικώς στον τομέα των μεταφορών, εντός  ορισμένων προθεσμιών από την λήψη της σχετικής ανακοινώσεως, αφού, κατά περίπτωση, προβεί σε διαβουλεύσεις με όλα τα Κράτη μέλη- ότι οι προθεσμίες αυτές απεδείχθησαν υπερβολικά σύντομες,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Το άρθρο 2 της αποφάσεως του Συμβουλίου της 21ης Μαρτίου 1962 αντικαθίσταται από το ακόλουθο κείμενο:  "Άρθρο 2 1. Εντός δύο μηνών από την λήψη της ανακοινώσεως που αναφέρεται στο άρθρο 1, η Επιτροπή απευθύνει γνώμη ή σύσταση στο Κράτος μέλος- συγχρόνως πληροφορεί σχετικά τα λοιπά Κράτη μέλη.  2. Κάθε Κράτος μέλος δύναται να υποβάλει στην Επιτροπή τις παρατηρήσεις του περί των εν λόγω διατάξεων- συγχρόνως τις ανακοινώνει στα λοιπά Κράτη μέλη.  3. Αν Κράτος μέλος το ζητήσει ή αν η Επιτροπή το θεωρήσει πρόσφορο, η Επιτροπή προβαίνει σε διαβουλεύσεις με όλα τα Κράτη μέλη για τις εν λόγω διατάξεις.Για την περίπτωση που προβλέπεται στην παράγραφο 4, οι διαβουλεύσεις αυτές δύνανται να λαμβάνουν  χώρα εκ των υστέρων, εντός προθεσμίας δύο μηνών.  4. Η Επιτροπή δύναται, κατόπιν αιτήσεως του Κράτους μέλους, να μειώνει την προθεσμία που ορίζεται στην παράγραφο 1 ή, εφ' όσον τον Κράτος μέλος συμφωνεί, να την παρατείνει.  Η προθεσμία αυτή μειώνεται σε 15 ημέρες, αν το Κράτος μέλος δηλώσει ότι οι διατάξεις τις οποίες προτίθεται να θεσπίσει είναι επείγοντος χαρακτήρος. Η Επιτροπή ενημερώνει σχετικά τα Κράτη μέλη αν υπάρξει μείωση ή παράταση της προθεσμίας.  5. Το Κράτος μέλος θέτει σε ισχύ τις εν λόγω διατάξεις μόνον μετά την πάροδο της προθεσμίας που προβλέπεται στις παραγράφους 1 ή 4 ή αφού η Επιτροπή διατυπώσει την γνώμη ή την σύσταση της, εκτός άκρως επειγουσών περιπτώσεων, οι οποίες απαιτούν άμεση  παρέμβαση του Κράτους μέλους. Στην περίπτωση αυτή το Κράτος μέλος ενημερώνει αμέσως σχετικά την Επιτροπή και η διαδικασία που προβλέπεται στο παρόν άρθρο πραγματοποιείται εκ των υστέρων, εντός δύο μηνών από της ενημερώσεως."  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 22 Νοεμβρίου 1973.  Για το Συμβούλιο Ο Πρόεδρος J. KAMPMANN  (1) ΕΕ αριθ. 23 της 3.4.1962, σ. 720/62